प्रेस कॉन्फ्रेंस में राहुल गांधी ने कांग्रेस नेता पीएल पुनिया को पेश किया। पुनिया ने कहा कि 1 मार्च को उन्होंने संसद के सेंट्रल हॉल में जेटली और माल्या को काफी देर तक बात करते देखा। राहुल ने ये भी आरोप लगाए कि सरकार ने लुकआउट नोटिस को कमजोर किया और माल्या को भागने में मदद की है। भगोड़े करोबारी विजय माल्या ने बुधवार को लंदन में मीडिया को दिए एक बयान में लंदन आने के पहले वित्त मंत्री अरुण जेटली से मुलाकात का जिक्र किया था। राहुल इतने पर ही नहीं रुके। उन्होंने सरकार पर हमला बोलते हुए कहा कि सरकार राफेल पर झूठ बोल रही है। सरकार विजय माल्या पर झूठ बोल रही है। विजय माल्या को वित्त मंत्री की तरफ से देश से बाहर निकलने का रास्ता दिया गया।